pythainlp/thai_wikipedia_clean_20230101 huggingface dataset:
ศาสตร์แห่งอาหารการกินเชิงโมเลกุล หรือบางครั้งนิยมเรียกทับศัพท์ โมเลคิวลาร์แกสโตรโนมี หรือ โมเลกูลาร์ แกสทรอโนมี  เป็นสาขาย่อยของวิทยาศาสตร์การอาหารที่มุ่งค้นคว้าวิจัยการเปลี่ยนแปลงทางฟิสิกส์และทางเคมีของส่วนผสมที่เกิดขึ้นระหว่างการทำอาหาร แผนงานของศาสตร์นี้ประกอบไปด้วยสามด้านเนื่องจากการทำอาหารได้รับการยอมรับว่ามีองค์ประกอบสามส่วน ได้แก่ สังคม ศิลปะ และเทคนิค อาหารเชิงโมเลกุลเป็นรูปแบบการทำอาหารสมัยใหม่อย่างหนึ่ง และใช้ประโยชน์จากนวัตกรรมทางเทคนิคมากมายจากวิทยาศาสตร์แขนงต่าง ๆ
ศัพท์ ("ศาสตร์แห่งอาหารการกินเชิงโมเลกุลและเชิงฟิสิกส์") ได้รับการบัญญัติขึ้นใน พ.ศ. 2531 โดยนิโคลัส เคอร์ตี นักฟิสิกส์จากมหาวิทยาลัยออกซฟอร์ด และแอร์เว ติส นักเคมีจากสถาบันวิจัยการเกษตรแห่งชาติฝรั่งเศส ศัพท์นี้แต่เดิมบัญญัติขึ้นเพื่อใช้หมายถึงการวิจัยทางวิทยาศาสตร์ของการทำอาหารเท่านั้น แต่ต่อมาหลายคนได้นำไปใช้เรียกวิธีการปรุงอาหารหรืออธิบายรูปแบบของอาหารโดยตรง อย่างไรก็ตาม หัวหน้าคนครัวบางคนที่เกี่ยวข้องกับศาสตร์นี้ก็ปฏิเสธการใช้ศัพท์ดังกล่าว เช่น ฟาร์รัน อาดริอา หัวหน้าคนครัวชาวกาตาลา ไม่ชอบศัพท์ และพอใจที่จะใช้ศัพท์ ("แยกส่วนแล้วประกอบขึ้นใหม่") เพื่ออธิบายรูปแบบการทำอาหารของเขามากกว่า
ประเทศอิตาลีในโอลิมปิกเยาวชน
ประเทศอิตาลีเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศอิตาลี คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ ITA
นับตั้งแต่ครั้งแรกที่ประเทศอิตาลีส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติอิตาลีได้รับเหรียญรางวัลรวมทั้งหมด 96 เหรียญ โดยแบ่งเป็น 28 เหรียญทอง 34 เหรียญเงิน 34 เหรียญทองแดง
ตริอัมพเกศวรมนเทียร
ตริอัมพเกศวรมนเทียร (Trimbakeshwar Mandir) เป็นโบสถ์พราหมณ์เก่าแก่ในเมืองตริมบัก (Trimbak) ห่างจากเมืองหลวงเขตคือนาศิกไป 28 กิโลเมตร ในเขตนาศิก ประเทศอินเดีย มนเทียรนี้สร้างขึ้นแด่พระศิวะและเป็นหนึ่งในสิบสองชโยติรลึงค์ (Jyotirlinga) และตั้งอยู่ใกล้กับต้นน้ำของแม่น้ำโคทาวรี
มนเทียรนี้ตั้งอยู่ระหว่างเขาสามลูก คือ พรหมคีรี (Brahmagiri), นิลคีรี (Nilagiri) และ กาลคีรี (Kalagiri) ภายในมนเทียรประดิษฐานศิวลึงค์ 3 องค์ เป็นตัวแทนถึงพระศิวะ, พระวิษณุ และพระพรหม สระน้ำของมนเทียรนี้มีชื่อว่า อมฤตวรรศินี (Amritavarshini) ในมนเทียรประดิษฐานมูรติของคงคาเทวี, ชเลศวร (Jaleswara), ราเมศวร (Rameswara), เคาตเมศวร (Gautameswara), เกทารนาถ (Kedarnatha), พระราม (Rama), พระกฤษณะ (Krishna), ปรสุราม (Parasurama) และ ลักษมีนารายณ์ นอกจากนี้หมู่อาคารในมนเทียรยังประกอบด้วยอาศรมและสมาธิของสันตะองค์ต่าง ๆ
ตริมพเกศวรมนเทียร
ประเทศสิงคโปร์ในโอลิมปิกเยาวชนฤดูร้อน 2018
ประเทศสิงคโปร์ เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติสิงคโปร์เป็นผู้ทำหน้าที่ในการส่งนักกีฬาเข้าร่วมแข่งขันจำนวน 18 คน ใน 10 ชนิดกีฬา ผลการแข่งขันครั้งนี้ประเทศสิงคโปร์ไม่ได้รับเหรียญรางวัลใด ๆ
แบดมินตัน.
หซูรสาหิบ
หซูระสาหิบ, ฮายูร ซาฮิบ, ฮซูรซาฮิบ (; ; "ที่ดำรงอยู่ของสาหิบ"), หรือรู้จักในชื่อ ตาคัตหซูรีสาหิบสัจขันฑ์ ("Takht Hazuri Sahib Sachkhand") และ ศรีอาบจัลนคร ("Sri Abchal Nagar") เป็นหนึ่งในตาคัตที่สำคัญทั้งห้าของศาสนาซิกข์ ตั้งอยู่บนฝั่งแม่น้ำโคทาวรี ในเมืองนันเทฑ รัฐมหาราษฏระ ประเทศอินเดีย ภายในหมู่อาคารของหสูระสาหิบประกอบคุรุทวาราที่ชื่อว่า สัจขัณฑ์ (Sach-Khand; อาณาจักรแห่งความจริง)
หสูระสาหิบสร้างขึ้นตรงจุดที่คุรุโควินทสิงห์จี (Guru Gobind Singh Ji) ได้ละจากโลกนี้ไป ห้องด้านในส่วนคุรุทวาราเรียกว่า "อันคิถาสาหิบ" ("Angitha Sahib") สร้างอยู่บนจุดที่ฌาปนกิจคุรุโควินทสิงห์ เมื่อปี 1708 โดยมหาราชารันจิต สิงห์เป็นผู้ดำริให้สร้างขึ้นในปี 1832-1837 ช่วงท้ายการครองราชย์ของพระองค์
จุดที่สร้างหสูระสาหิบนั้นเป็นจุดที่คุรุโควินทสิงห์ได้ตั้งค่ายในปี 1708 ซึ่งท่านได้บริหารและนำการชุมนุมของผู้คน ขณะที่ท่านกำลังพักฟื้นจากการโจมตีโดยผู้ที่อาจเป็นผู้ลอบฆ่าท่าน หนึ่งในผู้ประทุษร้ายแทงเข้าที่ท่านคุรุและได้ถูกสังหารด้วยตัลวาร์ (talwar) ของท่านคุรุ ส่วนอีกคนหนึ่งถูกสังหารโดยผู้ติดตามของท่านคุรุสองคนขณะพยายามหลบหนี แผลของท่านคุรุนั้นลึก แต่ก็ได้รับการเย็บรักษาโดยศัลยแพทย์ชาวอังกฤษแพทย์ประจำพระองค์ ที่บะหะดูร์ ชาห์ที่หนึ่ง (Bahadur Shah I) ส่งมาให้ อย่างไรก็ตาม แผลท่านได้เปิดออกอีกไม่กี่วันถัดมาหลังท่านคุรุพยายามที่จะยิงธนู และท่านก็ได้เสียชีวิตลงหลังประกาศให้คุรุกรันตสาหิบเป็นคุรุศาสดาองค์ถัดไป ซึ่งจะเป็นนิรันดร์กาล
หซูระสาหิบนันเทฑ
หซูระสาหิบ
หชูรสาหิบ
ตฤยัมพเกศวรมนเทียร
เซ็นทรัล ฮอสพิทาลิตี้ อินเตอร์เนชันแนล
อำเภอมุมไบซิตี
อำเภอมุมไบซิตี  เป็น อำเภอหนึ่งในรัฐมหาราษฏระ ส่วนหนึ่งของมณฑลโกนกัน (Konkan Division) ในฐานะที่เป็นเขตนคร (city district) จึงไม่มีสำนักงานอำเภอหรือหน่วยงงานย่อย อำเภอมุมไบซิตีรวมกับอำเภอมุมไบซับเออร์บันประกอบกันขึ้นเป็นนครมุมไบ ส่วนมุมไบซิตีนี้เรียกว่าเป็นส่วน “เมืองบนเกาะ” (island city) หรือ มุมไบใต้ หรือ มุมไบเก่า กินพื้นที่ตั้งแต่โคลบา (Colaba) ทางใต้จรด มะหิม (Mahim) ซีออน (Sion) ทางเหนือ คิดเป็นพื้นที่ 157 กม² และมีประชากร 3,085,411 คน
Mumbai City district
อำเภอปูเณ
ปูเณ  เป็นอำเภอในรัฐมหาราษฏระ ประเทศอินเดีย โดยมีสำนักงานใหญ่ตั้งอยู่ที่ปูเณซิตี อำเภอนี้ประกอบด้วยประชากร 9,429,408 คนในปี 2011 หนานแน่นเป็นอันดับที่สี่ในบรรดา 640 อำเภอของประเทศอินเดีย อัตราส่วนประชากรในอำเภอเมืองของอำเภอปูเนอยู่ที่ 58.08 เปอร์เซ็นต์ อำเภอปูเนเป็นหนึ่งในอำเภอที่มีการปรับเป็นอุตสาหกรรมสูงที่สุดในอินเดีย และกำลังจะกลายเป็นศูนย์กลางด้านไอทีต่อไป
Pune district
อำเภอนาคปุระ
อำเภอนาคปุระ  เป็นอำเภอในภูมิภาควิธรรภ (Vidarbha) ของรัฐมหาราษฏระ ประเทศอินเดีย โดยมีเมืองนาคปุระเป็นศูนย์กลางการบริหาร อำเภอนาคปุระเป็นส่วนหนึ่งของมณฑลนาคปุระ (Nagpur Division)
อาณาอำเภอของอำเภอนาคปุระติดต่อกับอำเภอภานทรทางตะวันออก, อำเภอจันทรปุระ ทางตะวันออกเฉียงใต้, อำเภอวารธา ทางตะวันตกเฉียงใต้, อำเภออมราวตีทางตะวันตกเฉียงเหนือ และอำเภอฉินทวารของรัฐมัธยประเทศทางเหนือ
Nagpur district
แซค แอฟรอน
สมชาติ โสภณรณฤทธิ์
ศาสตราจารย์ ดร. สมชาติ โสภณรณฤทธิ์ (ราชบัณฑิต) เป็นนักวิชาการ และนักวิจัยด้านเทคโนโลยีพลังงาน โดยมีผลงานตีพิมพ์ด้านวิชาการต่างๆมากมาย
และมีการจดสิทธิบัตรหลายชิ้นงาน รวมถึงได้รับรางวัลด้านงานวิจัยต่างๆอีกหลายรางวัล อาทิเช่น UNESCO Science Prize ปี 2003, รางวัลนักวิทยาศาสตร์ดีเด่น ปี 2543, รางวัลนักวิจัยดีเด่นแห่งชาติ ปี 2539 เป็นต้น
นกกระจ้อยป่าโกงกาง (ชื่อวิทยาศาสตร์: "Gerygone sulphurea") เป็นนกในวงศ์: Acanthizidae พบได้ใน ประเทศบรูไน อินโดนีเซีย มาเลเซีย ฟิลิปปินส์ สิงคโปร์ และ ประเทศไทย
แหล่งที่อยู่ ตามธรรมชาติ คือ ป่าใบกว้างชื้นระดับต่ำในเขตร้อนและกึ่งเขตร้อน และ ป่าชายเลน
พรรคเศรษฐกร (พ.ศ. 2498)
พรรคเสรีประชาธิปไตย (พ.ศ. 2498)
สโมสรฟุตบอลฮันซาร็อสท็อค
สโมสรฟุตบอลฮันซาร็อสท็อค  เป็นสโมสรฟุตบอลในเยอรมนี จากเมืองร็อสท็อค ก่อตั้งเมื่อปี ค.ศ. 1965 เคยเป็นสโมสรจากเยอรมนีตะวันออก
กระวิน ธรรมพิทักษ์
พันเอก กระวิน ธรรมพิทักษ์ เกิดเมื่อวันที่ 15 มีนาคม พ.ศ. 2451 ที่อำเภอเมืองฉะเชิงเทรา จังหวัดฉะเชิงเทรา เป็นบุตรคนโตของ เต็ก ธรรมพิทักษ์ และ สุดใจ ธรรมพิทักษ์ (ญ.) มีน้องสาว 1 คน คือ ละม่อม พงษ์ศิริ (ญ.) ต่อมาได้สมรสกับ พวงเพ็ชร เหมนิธิ (ญ.) ผู้น้อง และ ทับ เหมนิธิ (ญ.) ผู้พี่ บุตรีของ หลวงนิติการประสิทธิ์ (นวน เหมนิธิ) กับ อิ่ม นิติการประสิทธิ์ (ญ.) , เป็นผู้สืบสายสกุล “ณ ราชสีมา” ชั้น 6 สาย "พระยาภักดีสงคราม (เจ้าเมืองนางรอง)"
พันเอก กระวิน มีบุตรธิดา เกิดกับ พวงเพ็ชร เหมนิธิ (ญ.) จำนวน 7 คน และเกิดกับ ทับ เหมนิธิ (ญ.) จำนวน 3 คน รวมทั้งสิ้น 10 คน ดังนี้
พันเอก กระวิน ถึงแก่กรรมอย่างสงบ เมื่อวันที่ 3 ธันวาคม พ.ศ. 2544 สิริอายุ 93 ปี 8 เดือน 13 วัน และได้ประกอบพิธีพระราชทานเพลิงศพ ณ วัดพระศรีมหาธาตุวรมหาวิหาร เขตบางเขน กรุงเทพมหานคร
บทบาททางสังคม.
นักบินรบสายแดงแห่งกรมอากาศยาน.
พันเอกกระวิน มีความใฝ่ฝันเป็นนักบินตั้งแต่วัยเยาว์ เนื่องจากเกิดในช่วงวิวัฒนาการของการใช้อากาศยาน เมื่ออายุ 6 - 10 ปี ได้เกิดสงครามโลกครั้งที่ 1 (28 ก.ค. 2457 – 11 พ.ย. 2461) ซึ่งมีการเร่งพัฒนาและนำอากาศยานมาใช้ประโยชน์ทางทหารอย่างเด่นชัด ผลจากสงครามโลกครั้งที่ 1 ประเทศไทยได้พัฒนากองทัพโดยจัดรูปแบบยุโรป และมีการจัดตั้งกรมอากาศยานขึ้นเป็นครั้งแรก เมื่อพันเอกกระวินจบการศึกษาชั้นสามัญ ได้สมัครเข้าเป็นนายสิบนักบิน โดยเข้าเป็นศิษย์การบินชั้นประถม กองโรงเรียนการบิน กรมอากาศยาน ในปี พ.ศ. 2470 และเป็นศิษย์การบินชั้นมัธยม ประจำกองบินใหญ่ที่ 1 กรมอากาศยาน ในปี พ.ศ. 2471
เมื่อจบการศึกษาได้รับการประดับปีกและสายแดง เป็นนักบินรบของกรมอากาศยาน กองทัพบก และได้เข้าประจำการเป็นนักบินประจำกองบินใหญ่ที่ 1 กรมอากาศยาน (ยศสิบตรี) ในปี พ.ศ. 2472 , เป็นนักบินประจำ หมวดบินที่ 2 ฝูงศึกษา กองบินน้อยที่ 1 กรมอากาศยาน (ยศสิบโท) ในปี พ.ศ. 2473 และขึ้นเป็นผู้บังคับหมู่บิน หมวดบินที่ 2 ฝูงบินที่ 3 กองบินน้อยที่ 2 กรมอากาศยาน (ยศสิบเอก) ในปี พ.ศ. 2476
นักบินรบแห่งราชนาวีไทย เข้าร่วมรบในสงครามมหาเอเชียบูรพา.
ต่อมากองทัพเรือได้ริเริ่มแนวคิดจัดตั้งหมวดบินทะเล เพื่อสนับสนุนการรบทางทะเลขึ้น มีการเตรียมการจัดซื้อเครื่องบินทะเลแบบ วาตานาเบ้ (Watanabe WS-103S Siam Navy Reconnaissance Seaplane) จำนวน 6 เครื่อง จากญี่ปุ่น เพื่อใช้ประจำบนเรือรบที่สั่งต่อจากญี่ปุ่น ประกอบด้วย เรือหลวงแม่กลอง และเรือหลวงท่าจีน และส่วนหนึ่งประจำการ ณ อ่าวสัตหีบ สิบเอกกระวินได้ถูกวางตัวเป็นนักบินของฝูงบินทะเลใหม่ที่จะเกิดขึ้น จึงถูกโอนไปรับยศจ่าอากาศเอกและรับทุนจากกองทัพอากาศ เข้าศึกษาโรงเรียนนายเรือ ในปี พ.ศ. 2479 โดยสำเร็จการศึกษาโรงเรียนนายเรือ เหล่านักบินชั้นตรี และได้ถูกบรรจุเป็นว่าที่นายเรือตรี ตำแหน่งนักบินและผู้ตรวจการณ์ประจำหมวดบินทะเล กองเรือรบ ในปี พ.ศ. 2482
ก่อนหน้านั้น จักรวรรดิญี่ปุ่นได้ประกาศนโยบาย "การจัดระเบียบใหม่ในเอเชียตะวันออกและการสร้างวงไพบูลย์ร่วมแห่งมหาเอเชียบูรพา" (อังกฤษ: New order in East Asia and the Greater East Asia Co-Prosperity Sphere) และต่อมาได้เข้าร่วมกับฝ่ายอักษะในสงครามโลกครั้งที่ 2 ซึ่งรัฐบาลไทยได้ลงนามเป็นพันธมิตรอย่างเป็นทางการกับประเทศญี่ปุ่น โดยในปี พ.ศ. 2484 นายเรือโทกระวิน ซึ่งดำรงตำแหน่ง นักบินลองเครื่องหมวดบินทะเล กองเรือรบ ได้รับคำสั่งให้ปฏิบัติราชการทัพในคราวกรณีฉุกเฉินเข้าร่วมสงครามมหาเอเชียบูรพา ในตำแหน่งผู้บังคับฝูงบิน 3 และได้ศึกษาวิชาการบินและเครื่องบิน ที่กองทัพอากาศญี่ปุ่น และ กองบินราชนาวีญี่ปุ่น ระหว่างปฏิบัติราชการสงคราม ระหว่างปี พ.ศ. 2485 - 2487 ก่อนสงครามโลกครั้งที่ 2 จะยุติลงใน ปี.พ.ศ. 2488 โดยฝ่ายอักษะเป็นฝ่ายแพ้สงคราม
นายเรือโทกระวิน ได้รับพระราชทานเหรียญชัยสมรภูมิ สงครามมหาเอเชียบูรพา เมื่อวันที่ 31 กรกฎาคม 2484 และได้รับพระราชทานเลื่อนยศเป็นนายเรือเอก เมื่อวันที่ 15 มกราคม พ.ศ. 2487
กัปตันยุคแรกของบริษัทเดินอากาศ.
วันที่ 1 มีนาคม พ.ศ. 2490 คณะรัฐมนตรีซึ่งมีหลวงธำรงนาวาสวัสดิ์เป็นนายกรัฐมนตรี มีมติอนุมัติแผนงานการบินพาณิชย์ของกระทรวงคมนาคม ให้ดำเนินงานโดยจัดตั้งในรูปของ บริษัท เดินอากาศ จำกัด (อังกฤษ: Siamese Airways Co.,Ltd.) โดยรับโอนกิจการบินพาณิชย์ จากกองทัพอากาศมาดำเนินงานต่อ นายเรือเอกกระวิน ซึ่งดำรงตำแหน่งผู้บังคับฝูงบิน 3 ในขณะนั้น ด้วยอุปนิสัยซึ่งเป็นคนฉลาด เรียนหนังสือเก่ง ไม่ยอมคน มีความเชื่อมั่นในตนเองสูง ได้ตัดสินใจลาออกจากกองทัพเรือ เนื่องจากมีปัญหากับผู้บังคับบัญชา ในวันที่ 1 เมษายน พ.ศ. 2490 และสมัครเข้าเป็นกัปตันบริษัทเดินอากาศ นายเรือเอกกระวินเป็นกัปตันที่มีชื่อเสียงมากในสมัยนั้น อาจด้วยรูปสมบัติและฝีมือด้านการบิน การโดยสารเครื่องบินในประเทศไทยในยุคนั้นถือเป็นยุคเริ่มแรกยังไม่แพร่หลาย และมีราคาค่าโดยสารค่อนข้างสูง มีกลุ่มผู้โดยสารเฉพาะกลุ่ม ผู้โดยสารสมัยนั้นจะนิยมเดินทางโดยเครื่องบินที่มีนายเรือเอกกระวินเป็นกัปตัน
นักบินประจำตัวจอมพลสฤษดิ์ ธนะรัชต์.
ความสามารถด้านการบินของ นายเรือเอกกระวิน ได้กลายเป็นที่โจษจัน จอมพลสฤษดิ์ ธนะรัชต์ ซึ่งดำรงตำแหน่งผู้บัญชาการทหารบกในขณะนั้น ได้ชักชวนนายเรือเอกกระวิน ให้ลาออกเพื่อมาทำหน้าที่นักบินประจำตัว โดยนายเรือเอกกระวินได้ตัดสินใจลาออกจากบริษัทเดินอากาศ ในวันที่ 3 ตุลาคม พ.ศ. 2499 ก่อนที่จอมพลสฤษดิ์ ซึ่งต่อมาได้ดำรงตำแหน่งรัฐมนตรีว่าการกระทรวงกลาโหมและผู้บัญชาการทหารบก ในรัฐบาลจอมพล ป. พิบูลสงคราม จะทำรัฐประหารในวันที่ 16 กันยายน พ.ศ. 2500 ขึ้นครองอำนาจอยู่เบื้องหลังการจัดตั้งรัฐบาล และดำรงตำแหน่งนายกรัฐมนตรีเองในวันที่ 9 กุมภาพันธ์ พ.ศ. 2502 ตลอดระยะเวลาที่จอมพลสฤษดิ์ ธนะรัชต์ ขึ้นครองอำนาจและดำรงตำแหน่ง นายกรัฐมนตรี ผู้บัญชาการทหารสูงสุด ผู้บัญชาการทหารบก และอธิบดีกรมตำรวจ ร้อยตำรวจเอกกระวิน หรือต่อมาคือ พันตรีกระวิน จะเป็นผู้ทำหน้าที่นักบินประจำตัว จนกระทั่งจอมพลสฤษดิ์ ได้ถึงแก่อสัญกรรมในปี พ.ศ. 2506
ด้วยการสนับสนุนของ จอมพลสฤษดิ์ ธนะรัชต์ นายเรือเอกกระวิน ได้กลับมารับราชการอีกครั้งในปี พ.ศ. 2499 ได้รับยศร้อยตำรวจเอก สังกัดกรมตำรวจสอบสวนกลาง (หน้าที่ทางอากาศ) ก่อนขึ้นดำรงตำแหน่ง รองผู้บังคับการบินลำเลียง ฝ่ายสนับสนุนตำรวจตระเวนชายแดน กองบัญชาการตำรวจภูธร ในปี พ.ศ. 2503 และได้ย้ายมาดำรงตำแหน่งรักษาราชการ รองผู้บังคับการกองบินขนส่งทหารบก ในปี พ.ศ. 2504 ก่อนขึ้นดำรงตำแหน่งผู้บังคับการกองบินทหารบกจนเกษียนอายุราชการ
เปิดสถานีบริการน้ำมันตรา 3 ทหาร.
ในปี พ.ศ. 2500 จอมพลสฤษดิ์ ธนะรัชต์ นายกรัฐมนตรีขณะนั้น ได้ยกเลิกข้อผูกพันที่ทำไวักับบริษัทต่างชาติ และตั้งองค์การเชื้อเพลิง เป็นรัฐวิสาหกิจใน ปี พ.ศ. 2503 โดยใช้สัญลักษณ์ 3 ทหาร เพื่อดำเนินธุรกิจสถานีบริการน้ำมัน จัดหา และกลั่นน้ำมัน ทันทีที่มีการจัดตั้งองค์การเชื้อเพลิง ในปี พ.ศ. 2503 ร้อยตำรวจเอกกระวิน ได้เปิดสถานีบริการน้ำมันตรา 3 ทหาร บริเวณริมถนนพหลโยธิน ตรงข้ามซอยอารีย์สัมพันธ์ ซึ่งเป็นบ้านพักอาศัย (หน้าสำนักงานเขตพญาไท ในปัจจุบัน) ซึ่งเป็นธุรกิจที่ทำรายได้ให้กับครอบครัวเป็นอย่างมาก ด้วยรายได้จากการเป็นกัปตันบริษัทเดินอากาศและทำธุรกิจสถานีบริการน้ำมัน จึงสามารถส่งเสียบุตรธิดาทั้ง 10 คน ให้ได้รับการศึกษาในต่างประเทศทั้งหมด
ซิดรอตุลมุนตะฮา
พระราชพงศาวลีราชวงศ์ที่สิบเอ็ดแห่งอียิปต์
นี่คือพระราชพงศาวลีของราชวงศ์ที่สิบเอ็ดแห่งอียิปต์ที่เริ่มต้นตั้งแต่การครองราชย์ของฟาโรห์เมนทูโฮเตปที่ 1 จนสิ้นสุดลงที่การสวรรคตของฟาโรห์เมนทูโฮเตปที่ 4 ในขณะที่จุดเริ่มต้นของราชอาณาจักรกลางได้เริ่มขึ้นจากการรวมตัวกันของอียิปต์โบราณภายใต้อำนาจของฟาโรห์เมนทูโฮเตปที่ 2
พระราชพงศาวลีของราชวงศ์ที่ 11 ยังไม่เป็นที่กระจ่าง เพราะมีความสัมพันธ์ที่คลุมเครืออยู่หลายอัน
เทศบาลเมืองหลังสวน
หลังสวน เป็นเทศบาลเมืองซึ่งมีอาณาเขตครอบคลุมพื้นที่ตำบลหลังสวนและตำบลขันเงิน รวมทั้งบางส่วนของตำบลพ้อแดง ตำบลแหลมทราย และตำบลวังตะกอ ในอำเภอหลังสวน จังหวัดชุมพร เดิมถูกจัดตั้งขึ้นเป็นเทศบาลตำบลใน พ.ศ. 2483 แล้วจึงยกฐานะขึ้นเป็นเทศบาลเมืองใน พ.ศ. 2547 ซึ่งในปีเดียวกันนี้เอง ได้ยุบรวมองค์การบริหารส่วนตำบลขันเงินรวมกับเทศบาลเมืองหลังสวนด้วย ปัจจุบันในเขตเทศบาลมีประชากร 11,086 คน
สภาพภูมิประเทศเป็นที่ราบสูง และมีภูเขาทางทิศตะวันตก ค่อย ๆ ลาดไปทางทิศตะวันออก ดินเป็นดินร่วนและดินเหนียวปนทราย แม่น้ามีแม่น้ำหลังสวน ไหลจากเทือกเขาทางทิศตะวันตกลงสู่อ่าวไทยที่ตำบลปากน้ำหลังสวน ประชากรส่วนใหญ่ประกอบอาชีพเกษตรกรรมโดยนิยมปลูกผลไม้ จึงเกิดเทศกาลที่สำคัญคืองานวันผลไม้เมืองหลังสวนและงานเปิดเมืองกินฟรี ศาสนาส่วนใหญ่ที่ประชากรนับถือคือศาสนาพุทธ มีประเพณีที่สำคัญคือ ประเพณีแห่พระแข่งเรือ ขึ้นโขนชิงธง ซึ่งมีเพียงแห่งเดียวในประเทศไทย
การขนส่งในเขตเทศบาลมีทางหลวงแผ่นดินหมายเลข 41 ตัดผ่าน นอกจากนี้ยังมีสถานีรถไฟหลังสวนบนเส้นทางรถไฟสายใต้ มีขบวนรถไฟจอดหลายขบวน ทั้งรถด่วนพิเศษดีเซลราง รถด่วน รถเร็ว และรถธรรมดา
พายุหมุนนาร์กิส
คริสต์สมภพ
ทีปวลี
ยุทธการที่ไก่เซี่ย
ยุทธการที่ไก่เซี่ย  การต่อสู้ที่เกิดขึ้นเมื่อ 202 ปีก่อนคริสตกาล ระหว่าง สงครามฉู่-ฮั่น ระหว่าง หลิวปัง และ เซี่ยง อฺวี่ ท้ายที่สุดชัยชนะก็ตกเป็นของหลิวปัง ซึ่งสถาปนาตนเองขึ้นจักรพรรดิของจีนและก่อตั้งราชวงศ์ฮั่น.
กองทัพฮั่นมีชัยชนะเหนือกองทัพฉู่หลายครั้ง, แต่พวกเขาไม่สามารถครอบครองแผ่นดินได้ทั้งหมด. ขณะเดียวกันทางตะวันออกของจีนยังอยู่ภายใต้การควบคุมของรัฐฉู่. ในที่สุดเซี่ยงอฺวี่ก็สามารถจัดระเบียบกองทัพของเขาขึ้นมาได้อีกครั้งพร้อมกับทำการตอบโต้ใส่หลิวปัง.
ในจุดนี้, ความขัดแย้งครั้งสำคัญระหว่างหลิวปังและ หาน ซิ่น ก็ได้อุบัติขึ้น. เหตุผลสำคัญเป็นเพราะหลิวปังปฏิเสธที่จะให้หานซิ่นควบคุมกองทัพฮั่นอันมหาศาล, และเขาปฏิเสธคำแนะนำจำนวนมากของหานซิ่น. ในที่สุดหานซิ่นก็ยั้งกองทัพของเขาไว้ที่ ฉี เมื่อหลิวปังตกอยู่ภายใต้การปิดล้อมของเซี่ยงอฺวี่. มีทางเดียวเท่านั้นหลิวปังจึงขอความช่วยเหลือจากที่ปรึกษาทางการทหารผู้ปราดเปรื่อง เตียวเหลียง.
ในสงครามครั้งนี้เตียวเหลียงประสบความสำเร็จในการโจมตีเส้นทางเสบียงของเซี่ยงอฺวี่ ขณะเดียวกันเตียวเหลียงก็ประสบความสำเร็จในการเปิดเส้นทางเสบียงของกองทัพฮั่น. แต่ระหว่างที่สนทนากันมือธนูของเซี่ยงอฺวี่ได้ยิงลูกธนูถูกหลิวปังได้รับบาดเจ็บที่ ปอด ของเขา. อย่างไรก็ตามหลิวปังสามารถปกปิดเรื่องนี้จากกองทัพของเขาและเซี่ยงอฺวี่, ส่งผลให้ขวัญกำลังใจของทหารฮั่นเพิ่มสูงขึ้น.
เทศบาลเมืองตะลุบัน
ตะลุบัน เป็นเทศบาลเมืองซึ่งมีอาณาเขตครอบคลุมพื้นที่ตำบลตะลุบันในอำเภอสายบุรี จังหวัดปัตตานี เดิมบริเวณเขตเทศบาลมีฐานะเป็นเมืองสายบุรี เป็นเมืองเก่าแก่ตั้งแต่สมัยรัตนโกสินทร์ตอนต้น (ต่อมาถูกยุบเป็นอำเภอตะลุบันและเปลี่ยนชื่อเป็นอำเภอสายบุรี) ได้รับการจัดตั้งเป็นเทศบาลตำบลใน พ.ศ. 2483 โดยมีขุนไชยสุวรรณพงค์เป็นนายกเทศมนตรีคนแรก และยกฐานะขึ้นเป็นเทศบาลเมืองใน พ.ศ. 2558 ปัจจุบันในเขตเทศบาลมีประชากร 14,522 คน และมีชุมชนทั้งหมด 20 แห่ง
เทศบาลเมืองตะลุบันมีอาณาเขตติดต่อกับอ่าวไทยทางทิศตะวันออก สภาพภูมิประเทศเป็นที่ราบสูงสลับกับที่ราบลุ่มติดฝั่งอ่าวไทย มีแม่น้ำสายบุรีไหลผ่าน ดินเป็นดินร่วมปนทราย ไม้ปลูกส่วนใหญ่เป็นไม้ยาง นอกจากนี้ เทศบาลเมืองตะลุบันยังเป็นที่ตั้งของถ้ำปิดบนภูเขาสลินดงบายูซึ่งเป็นที่ประดิษฐานพระพุทธรูปหินทรายแดง 2 องค์ ซึ่งกรมศิลปากรได้ขึ้นทะเบียนเป็นโบราณวัตถุ
การขนส่งในเขตเทศบาลมีทางหลวงแผ่นดินหมายเลข 4157 หรือถนนท่าเสด็จ ซึ่งไปเชื่อมต่อกับทางหลวงแผ่นดินหมายเลข 42 (ถนนเพชรเกษมสายปัตตานี–นราธิวาส) ที่นอกเขตเทศบาล
อำเภอลัคเนา
อำเภอลัคเนา  เป็นอำเภอในรัฐอุตตรประเทศในอินเดียเหนือ โดยมีเมืองลัคเนาเป็นสำนักงานใหญ่ของอำเภอ อำเภอลัคเนาเป็นส่วนหนึ่งของมณฑลลัคเนา และเป็นเมืองหลวงของรัฐอุตตรประเทศ
พื้นที่บริเวณนี้ในอดีตเรียกว่าภูมิภาคอวัธ (Awadh) และลัคเนาก็เป็นเมืองพหุวัฒนธรรมมาโดยตลอด
การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2563
การเลือกตั้งสมาชิกสภาผู้แทนราษฎรจังหวัดลำปาง เขต 4 แทนตำแหน่งที่ว่าง พ.ศ. 2563 เป็นการเลือกตั้งสมาชิกสภาผู้แทนราษฎรจังหวัดลำปาง แทนที่นายอิทธิรัตน์ จันทรสุรินทร์ ที่ได้เสียชีวิตลงเมื่อวันที่ 7 พฤษภาคม พ.ศ. 2563 โดยกำหนดวันเลือกตั้งในวันที่ 20 มิถุนายน พ.ศ. 2563
เมื่อวันที่ 7 พฤษภาคม 2563 นายอิทธิรัตน์ จันทรสุรินทร์ สมาชิกสภาผู้แทนราษฎร พรรคเพื่อไทย ได้เสียชีวิตลงด้วยอาการติดเชื้อในกระแสเลือด โดยก่อนหน้านี้ นายอิทธิรัตน์ รักษาตัวอยู่ที่โรงพยาบาลพระมงกุฎเกล้า และเสียชีวิตในเวลาต่อมา
คณะกรรมการการเลือกตั้ง ได้มติกำหนดวันรับสมัครคือวันที่ 22 พฤษภาคม – 26 พฤษภาคม พ.ศ. 2563 และกำหนดวันเลือกตั้งคือวันที่ 20 มิถุนายน พ.ศ. 2563 เนื่องจากเป็นวันที่สามารถจัดการเลือกตั้งได้ภายใน 45 วัน นับแต่วันที่ตำแหน่งว่างลงตามที่รัฐธรรมนูญกำหนด
ปฏิกิริยาในการรับสมัคร.
พรรคเพื่อไทย มีมติส่งนายพินิจ จันทรสุรินทร์ อดีตรัฐมนตรีว่าการกระทรวงเกษตรและสหกรณ์ และเป็นบิดาของนายอิทธิรัตน์ จันทรสุรินทร์ ลงสมัครรับเลือกตั้งซ่อม แต่เมื่อถึงวันสมัครวันสุดท้ายผลปรากฏตามว่านายพินิจ ไม่ได้เดินทางมาสมัครแต่อย่างใด เป็นผลให้ในการเลือกตั้งครั้งดังกล่าวไม่มีผู้สมัครของพรรคเพื่อไทยลงชิงชัย
ทั้งนี้ หลังจากที่ผู้ได้รับเลือกตั้ง นายวัฒนา สิทธิวัง ถูกขับออกจากพรรคพลังประชารัฐ เมื่อวันที่ 19 มกราคม พ.ศ. 2565 ได้ย้ายเข้าสังกัดพรรคเศรษฐกิจไทยในเวลาต่อมา
อำเภอกานปุรนคร
อำเภอกานปุระ  หรือ อำเภอกานปุรนคร  อันแปลว่าอำเภอนครกานปุระ (Urban Kanpur District) เป็นหนึ่งในอำเภอของรัฐอุตตรประเทศ และเป็นส่วนหนึ่งของ มณฑลกานปุระ โดยมีสำนักงานอำเภออยู่ที่เมืองกานปุระ
Kanpur Nagar district
อำเภออลาหาบาด
อำเภออลาหาบาด  หรือชื่อทางการ อำเภอประยาคราช  เป็นหนึ่งในอำเภอที่ใหญ่ที่สุดของรัฐอุตตรประเทศ ประเทศอินเดีย มีสำนักงานอำเภอตั้งอยู่ที่อลาหาบาด แม่น้ำสามสายแม่น้ำคงคา, แม่น้ำยมุนา และแม่น้ำสรัสวตีในตำนาน มาบรรจบกันในที่จุดที่เรียกว่า "สังคัม" (Sangam) หรือ จุฬาตรีคูณ อันเป็นสถานที่ศักดิ์สิทธิ์สำหรับชาวฮินดู
จอช มาเกนนิส
จอชัว เบรนดัน เดวิด มาเกนนิส (เกิดวันที่ 15 สิงหาคม ค.ศ. 1990) เป็นนักฟุตบอลชาวไอร์แลนด์เหนือผู้เล่นในตำแหน่งกองหน้าให้กับฮัลล์ซิตีในแชมเปียนชิป เดิมทีในช่วงเยาวชน เขาเคยเล่นในตำแหน่งผู้รักษาประตู แต่เปลี่ยนไปเล่นตำแหน่งกองหน้าใน ค.ศ. 2008 ก่อนที่จะเขาจะได้เริ่มเล่นในระดับอาชีพในปี 2009 มาเกนนิสเคยเล่นให้กับหลายสโมสร ได้แก่ คาร์ดิฟฟ์ซิตี, กรีมส์บีทาวน์, แอเบอร์ดีน, เซนต์มิร์เรน, กิลมาร์นัก, ชาร์ลตันแอธเลติก และโบลตันวอนเดอเรอส์
มาเกนนิสได้ลงเล่นนัดแรกให้กับทีมชาตินอร์เทิร์นไอร์แลนด์เมื่อวันที่ 26 พฤษภาคม ค.ศ. 2010 ในนัดกระชับมิตรที่พบกับตุรกี ต่อมาในวันที่ 8 ตุลาคม ค.ศ. 2015 เขาทำประตูแรกในนามทีมชาติในนัดที่เปิดบ้านเอาชนะกรีซ 3–1 ช่วยให้นอร์เทิร์นไอร์แลนด์ผ่านรอบคัดเลือกเข้าไปเล่นในรอบสุดท้ายของฟุตบอลชิงแชมป์แห่งชาติยุโรป 2016 นับเป็นทัวร์นาเมนต์แรกที่ทีมชาติได้เข้าร่วมแข่งขันในรอบ 30 ปี
วินด์เซอร์พาร์ก
วินด์เซอร์พาร์ก  เป็นสนามกีฬาฟุตบอลที่ตั้งอยู่ที่เบลฟาสต์ในไอร์แลนด์เหนือ และเป็นสนามเหย้าของสโมสรฟุตบอลลินฟีลด์และฟุตบอลทีมชาตินอร์เทิร์นไอร์แลนด์ นอกจากนี้ ยังเป็นสนามแข่งขันในรอบชิงชนะเลิศของไอริชคัพ
ในฤดูกาล 2016–17 สโมสรฟุตบอลลินฟีลด์ทำสถิติผู้ชมเกมเหย้าโดยเฉลี่ยอยู่ที่ 2,538 คน ซึ่งมากที่สุดในลีก ส่วนสถิติผู้ชมสูงสุดในสนามแห่งนี้ อยู่ที่ 7,504 คนในลีกฤดูกาล 2016–17 เช่นกัน
ในวันที่ 24 กันยายน ค.ศ. 2019 วินด์เซอร์พาร์กถูกเลือกให้เป็นสนามแข่งขันในยูฟ่าซูเปอร์คัพ 2021
อำเภอโจโฮร์บะฮ์รู
อำเภอโจโฮร์บะฮ์รู  เป็นอำเภอที่อยู่ทางใต้ของรัฐยะโฮร์, ประเทศมาเลเซีย โดยมีเขตชานเมืองที่กินพื้นที่ไป และมีประชากร 1.33 ล้านคน ซึ่งมีโจโฮร์บะฮ์รูเป็นเมืองหลวง และอิซกันดาร์ปูเตอรีเป็นเมืองหลวงเขตปกครอง ชายแดนทางตะวันตกติดกับอำเภอปนเตียน ทางตะวันออกติดกับอำเภอโกตาติงกี ทางเหนือติดกับอำเภอกูไล และทางใต้ติดกับช่องแคบโจโฮร์ ส่วนเขตเมืองถูกแบ่งเป็นเมืองโจโฮร์บะฮ์รูกับอิซกันดาร์ปูเตอรี และเทศบาลปาซีร์กูดัง
ที่ว่าการอำเภอตั้งอยู่ในโจโฮร์บะฮ์รู
อำเภอนี้แบ่งออกเป็น 7 มูกิม ได้แก่:。
เมือง.
อำเภอนี้มีอยู่ 2 เมือง ("บันดาร์") ได้แก่
อำเภอนี้มีความเป็นเมืองสูงจนต้องแบ่งรัฐบาลท้องถิ่นถึง 3 แห่งโดยมีโจโฮร์บะฮ์รูเป็นเมืองหลวงของอำเภอนี้:
สภาเมืองโจโฮร์บะฮ์รู.
สภาเมืองโจโฮร์บะฮ์รู (MBJB) ปกครองเขตใจกลางเมืองโจโฮร์บะฮ์รู และมีอำนาจควบคุมลาร์กิน, เตอเบรา, อูลูตีรัม, บันดาร์ดาโต๊ะอนน์, เกิมปัซ, ตัมโปย, โจโฮร์จายา, เปอร์มัซจายา และตามานรินติงบางส่วน
สภาเมืองอิซกันดาร์ปูเตอรี.
สภาเมือง (MBIP) ปกครองเมืองอิซกันดาร์ปูเตอรี ซ฿่งรวมไปถึงสกูได, เกอลังปาตะฮ์, ตามานเปอร์ลิง, กังการ์ปูไล, ตันจุงกูปัง และตังจุงเปอเลอปัซ
สภาเทศบาลปาซีร์กูดัง.
สภาเทศบาลปกครองส่วนตะวันออกของอำเภอ เช่น ปาซีร์กูดัง, มาไซ, บันดาร์, เซอรีอาลาม, ตามานโกตามาไซ, กงกง และซูไงตีรัม
เศรษฐกิจหลักของอำเภอนี้คือการค้าระหว่างประเทศ, การผลิต, การแพทย์ และสาธารณสุข
โดยรวมแล้วมีโรงเรียนมัธยม 41 แห่ง, โรงเรียนสอนศาสนา 1 แห่ง, โรงเรียนอาชีวศึกษา 3 แห่ง, โรงเรียนมัธยมเทคนิก 1 แห่ง และโรงเรียนประจำ 1 แห่ง
ดัชเชสเอลิซาเบธแห่งเวือร์ทเทิมแบร์ค (ประสูติ ค.ศ. 1933)
ดัชเชสเอลิซาเบธแห่งเวือร์ทเทิมแบร์ค  ประสูติเมื่อวันที่ 2 กุมภาพันธ์ ค.ศ. 1933 เป็นพระธิดาใน ฟิลิปป์ อัลเบรชท์ ดยุกแห่งเวือร์ทเทิมแบร์ค และ อาร์ชดัชเชสโรซาแห่งออสเตรีย เป็นพระเชษฐภคินีใน คาร์ล ดยุกแห่งเวือร์ทเทิมแบร์ค พระองค์ปัจจุบัน
พระองค์ทรงเสกสมรสกับ เจ้าชายอ็องตวนแห่งบูร์บง-ซิซิลีทั้งสอง เมื่อวันที่ 18 กรกฎาคม ค.ศ. 1958 รับพระราชทานพระอิสริยยศ เจ้าหญิงอ็องตวนแห่งบูร์บง-ซิซิลีทั้งสอง พระชายา มีพระบุตรดังนี้
เบ็นเท็น (ซีรีส์โทรทัศน์ พ.ศ. 2559)
เบ็นเท็น (Ben 10 Reboot) เป็นการ์ตูนทีวีแอนิเมชันของประเทศสหรัฐอเมริกา เป็นเนื้อเรื่องรีบู๊ตจากปี พ.ศ. 2548 ของเบ็นเท็น (ซีรีส์โทรทัศน์ พ.ศ. 2548)โดยการ์ตูนเน็ตเวิร์ค
รอย แคร์รอลล์
รอย เอริก แคร์รอลล์ (เกิดวันที่ 30 กันยายน ค.ศ. 1977) เป็นนักฟุตบอลชาวไอร์แลนด์เหนือ สโมสรสุดท้ายของเขาคือ ลินฟีลด์ในเอ็นไอเอฟแอล พรีเมียร์ชิป เขาเคยเล่นให้กับวีแกนแอทเลติก, แมนเชสเตอร์ยูไนเต็ด (ซึ่งเขาเคยชนะเลิศพรีเมียร์ลีกและเอฟเอคัพ) และโอลิมเบียโกส (ซึ่งเขาชนะเลิศซูเปอร์ลีกกรีซสามสมัยและกรีกคัพสองสมัย) เขาเคยเล่นให้กับทีมชาตินอร์เทิร์นไอร์แลนด์ 45 สมัย โดยได้ลงเล่นระดับทีมชาติครั้งแรกใน ค.ศ. 1997 ซึ่งเขามีอายุ 19 ปี
แคร์รอลล์เคยทำหน้าที่เป็นผู้จัดการทีมหนึ่งนัด โดยคุมบาร์เน็ตเอาชนะสตีเวเนจ 2–1 ในนัดชิงชนะเลิศของเฮิตส์ซีเนียร์คัพ 2011 ทำให้เป็นถ้วยรางวัลเดียวที่เขาคว้ามาได้ในฐานะผู้จัดการทีม
วีแกนแอทเลติก
แมนเชสเตอร์ยูไนเต็ด
ผู้จัดการทีม.
บาร์เน็ต
เจมี วอร์ด
เจมี จอห์น วอร์ด (เกิดวันที่ 12 พฤษภาคม ค.ศ. 1986) เป็นนักฟุตบอลอาชีพผู้เล่นในตำแหน่งกองหน้าให้กับทีมชาตินอร์เทิร์นไอร์แลนด์ เขาเกิดที่เบอร์มิงแฮม และได้เริ่มต้นอาชีพกับแอสตันวิลลา แต่เขาไม่สามารถสอดแทรกเป็นตัวจริงในทีมชุดหลักได้ จึงถูกปล่อยยืมตัวให้กับสต็อกพอร์ตเคาน์ตี ก่อนที่จะย้ายไปทอร์คีย์ยูไนเต็ด, เชสเตอร์ฟีลด์, เชฟฟีลด์ยูไนเต็ด, ดาร์บีเคาน์ตี และนอตทิงแฮมฟอเรสต์ วอร์ดสามารถเลือกเล่นให้กับทีมชาตินอร์เทิร์นไอร์แลนด์ได้เพราะมีเชื้อสายจากปู่ของเขา
วินด์ซอร์ปาร์ก
เซี่ยงเหลียง
เซี่ยงเหลียง (; ถึงแก่กรรม 208 ปีก่อนคริสตกาล) ผู้นำทางทหารที่นำการกบฏต่อ ราชวงศ์ฉิน.
ประวัติช่วงต้น.
หลังการล่มสลายของฉู่, เซี่ยงเหลียงและพี่น้องของเขากลายเป็นคนธรรมดาและใช้ชีวิตอยู่ภายใต้การปกครองของฉินเป็นเวลาหลายปี. เมื่อพี่ชายคนโตของเซี่ยงเหลียง, เซี่ยงเชา (項超) เสียชีวิต, เขานำบุตรชายของเซี่ยงเชา เซี่ยง อฺวี่ มาอุปการะ.
หฤษพล สมจิตรนา (ชื่อเดิม : จงรวย สมจิตรนา หรือ จำรูญ สมจิตรนา) (มีชื่อจริงว่า : วลัชณัฏฐ์ ประภานันยศอนันต์) เป็นที่รู้จักกันในชื่อ หยอง ลูกหยี (เกิดเมื่อวันที่ 26 มิถุนายน พ.ศ. 2509) ที่อำเภอชัยบาดาล จังหวัดลพบุรี นักแสดงตลกชายชื่อดังชาวไทย ที่มีเอกลักษณ์เป็นที่จดจำได้ คือ หัวโล้น พูดภาษาอีสานมักจะได้แสดงบทพระและบางครั้งแสดงเป็นนักการเมือง เขาเป็นอดีตนายกสมาคมศิลปินตลกแห่งประเทศไทยแต่ลาออก เพื่อเข้าร่วมการเมืองเต็มตัว อีกทั้งเคยเป็นนักการเมืองท้องถิ่น